Dunsanak di lapau,
Apokoh ado ahli dilapau kito kodalam soal ukiran Minangkabau tradisional nan biaso digunokan pado rumah, misalnyo rumah adat? Apokoh ado buku nan mendeskripsikan sacaro lengkap bagian2 rumah adat Minangkabau dengan sagalo unsurnyo? Mudah2an ado arsitek kito di lapau ko nan pernah manulih atau mampalajarinyo.
Ambo batanyo soal iko karano ambo sadang mancari arati GASIANG-GASIANG, nan disabuik dalam satu teks Minangkabau klasik nan sadang ambo teliti. Manuruik konteksnyo….GASIANG-GASIANG ko suatu (aksesoris?/ atau motif ukiran?) bangunan nan biaso ditemukan pado PINTU rumah Minangkabau saisuak. Tapi a bana barang nyo ko, alun jaleh mek dek ambo. Nan jaleh, GASIANG-GASIANG dalam konteks ko indak GASIANG doh, walau mungkin ado hubungan makna.
Mudah2an ado nan dapek mambantu ambo.
Wassalam,
min_Latn min_Latn min_Latn min_Latn ace_Latn